text: মকবুলার রহমান সরকার (১৯২৮–১৯ মে ১৯৮৫) তিনি এম আর সরকার নামেই বেশি পরিচিত ছিলেন। বাংলাদেশী শিক্ষাবিদ যিনি রাজশাহী বিশ্ববিদ্যালয়ের উপাচার্য ছিলেন।
  
  প্রাথমিক ও শিক্ষাজীবন 
  মকবুলার রহমান সরকার ১৯২৮ সালে গাইবান্ধার সাদুল্লাপুরের খোর্দ্দকোমরপুরে জন্মগ্রহণ করেন। তিনি গ্রামের প্রাথমিক বিদ্যালয়ে শিক্ষালাভ করে ১৯৪৪ সালে তুলশীঘাট কাশীনাথ উচ্চ বিদ্যালয় থেকে ম্যাট্রিক ও রংপুর কারমাইকেল কলেজ থেকে ১৯৪৬ সালে আইএসসি পাশ করেন। রাজশাহী কলেজ থেকে ১৯৪৮ সালে বিএসসি ডিগ্রী লাভ করে ঢাকা বিশ্ববিদ্যালয় থেকে ১৯৫০ সালে এমএসসি ডিগ্রী লাভ করেন তিনি। তার স্ত্রী খুজিস্তা আখতার ফাসিহা।
  
  কর্মজীবন 
  মকবুলার রহমান সরকার ১৯৫১ সালে ঢাকা বিশ্ববিদ্যালয়ে পদার্থবিদ্যা বিভাগের প্রভাষক যোগ দেন। ১৯৫৬ সালে যুক্তরাজ্যের লিভারপুল বিশ্ববিদ্যালয় থেকে পিএইচডি লাভ করে তৎকালীন পূর্বপাকিস্তান এডুকেশন সাভর্ভিসের অধীনে রাজশাহী কলেজে পদার্থবিদ্যা বিভাগে যোগ দেন ও ১৯৬৩ সাল পর্যন্ত প্রফেসর হিসেবে দায়িত্ব পালন করেন। তিনি ১৯৬৯ থেকে ১৯৭২ সাল পর্যন্ত লিবিয়া বিশ্ববিদ্যালয়ে ভিজিটিং প্রফেসর হিসেবে কর্মরত ছিলেন। এর পর পুনরায় রাজশাহী বিশ্ববিদ্যালয়ে যোগ দিয়ে ফলিত পদার্থবিদ্যা ও ইলেকট্রনিক্স বিভাগ প্রতিষ্ঠা করে বিভাগীয় প্রধান ও প্রফেসর হিসেবে দায়িত্ব পালন করেন।
  
  ২৭ ফেব্রুয়ারি ১৯৮১ থেকে ২২ ফেব্রুয়ারি ১৯৮২ সাল পর্যন্ত তিনি রাজশাহী বিশ্ববিদ্যালয়ের উপাচার্য হিসেবে দায়িত্ব পালন করেন।
  
  মৃত্যু 
  মকবুলার রহমান সরকার ১৯ মে ১৯৮৫ সালে মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯২৮-এ জন্ম
  বিষয়শ্রেণী:১৯৮৫-এ মৃত্যু
  বিষয়শ্রেণী:গাইবান্ধা জেলার ব্যক্তি
  বিষয়শ্রেণী:রাজশাহী বিশ্ববিদ্যালয়ের উপাচার্য
  বিষয়শ্রেণী:কারমাইকেল কলেজের প্রাক্তন শিক্ষার্থী
  বিষয়শ্রেণী:রাজশাহী কলেজের প্রাক্তন শিক্ষার্থী
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষক
  বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষক
title: মকবুলার রহমান সরকার